## Nuria Montes denuncia l’acord amb Catalunya que inclou un tracte de favor en el PERTE xip

*** La consellera d’Innovació, Indústria, Comerç i Turisme recorda que la Comunitat Valenciana és líder nacional en la indústria dels semiconductors
* Nuria Montes: “La Comunitat aspira a presidir l’Aliança dels Semiconductors en el 2030 perquè compta amb més de la mitat de les persones que treballen en el sector de tota Espanya”**

La consellera d’Innovació, Indústria, Comerç i Turisme, Nuria Montes, ha denunciat que l’acord del Govern central amb Catalunya inclou un tracte de favor en el Projecte estratègic de microelectrònica i semiconductors (PERTE Xip).

Este projecte té com a objectiu reforçar les capacitats de disseny i producció de la indústria de la microelectrònica i els semiconductors a Espanya des d’una perspectiva integral i afavorir l’autonomia estratègica nacional i de la UE en este sector, en línia amb el que es preveu en la Llei europea de xips. Es tracta d’un pla-país, finançat amb fons Next Generation EU, que preveu mobilitzar una inversió pública de 12.250 milions d’euros fins a 2027 i activar, al seu torn, un important volum d’inversió privada.

Montes ha explicat que “una de les qüestions que formen part del pacte entre el Govern d’Espanya i Catalunya per a poder investir Salvador Illa com a president de la Generalitat Catalana és el que s’establix sobre l’Aliança de Semiconductors. En este aspecte cal recordar que la Comunitat valenciana és líder en tota Espanya ja que les principals empreses es troben ací”.

“No obstant això -ha afegit Nuria Montes- l’acord esmentat té una referència concreta per a situar Catalunya per damunt de la Comunitat Valenciana, precisament en este sector que titllen d’estratègic per a la comunitat catalana. El Govern de Pedro Sánchez, en el seu compromís amb la Generalitat de Catalunya per a tancar un important acord de finançament a través de PERTE Xip al qual la Comunitat Valenciana també aspira a tindre importants inversions per a continuar sent líders en este sector”.

“D’altra banda -ha afegit Nuria Montes- no ens oblidem, a més, que la Comunitat Valenciana perseguix presidir l’Aliança Europea dels semiconductors en el 20230 i que som líders en el capital humà format en esta matèria. Tenim més de la mitat de les persones que treballen en la indústria dels semiconductors mentres que el percentatge en el conjunt nacional de treballadors de Catalunya és molt inferior”.

“Per això que denunciem la flagrant discriminació del Govern central a la Comunitat Valenciana. I més en un sector tan estratègic i important per a nosaltres i en el qual ja s’ha demostrat la competitivitat de les nostres empreses, la qualitat dels nostres professionals i l’excel·lència de les nostres universitats”, ha conclòs la consellera.

Fecha: 31/07/2024